Kommissionens beslutning

af 30. november 2000

om godkendelse af de programmer for overvågning af BSE, som medlemsstaterne har indsendt for 2001, og om fastsættelse af EF-tilskuddet

(meddelt under nummer K(2000) 3448)

(2000/773/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets beslutning 90/424/EØF af 26. juni 1990 om visse udgifter på veterinærområdet(1), senest ændret ved Rådets forordning (EF) nr. 1258/1999(2), særlig artikel 24, og

ud fra følgende betragtninger:

(1) Efter beslutning 90/424/EØF kan der ydes EF-tilskud til udryddelse og overvågning af dyresygdomme.

(2) Medlemsstaterne har indsendt deres programmer for overvågning af bovin spongiform encephalopati (BSE).

(3) Programmerne er blevet behandlet, og det er fastslået, at de opfylder EF-kriterierne for overvågning af denne sygdom, jf. Rådets beslutning 90/638/EØF af 27. november 2000 om fastsættelse af EF-kriterier for foranstaltninger til udryddelse og overvågning af en række dyresygdomme(3), senest ændret ved direktiv 92/65/EØF(4).

(4) Disse programmer står på listen over programmer for udryddelse og overvågning af dyresygdomme, som der kan ydes EF-tilskud til i 2001, jf. Kommissionens beslutning 2000/639/EF(5).

(5) Som følge af den seneste udvikling i BSE-situationen har EF exceptionelt godkendt et revideret testprogram. I dette program, jf. Kommissionens beslutning 2000/764/EF af 6. december 2000 om BSE-test af kvæg og om ændring af beslutning 98/272/EF om epidemiologisk overvågning for overførbare spongiforme encephalopatier(6), indgår der to testfaser. Den første fase omfatter alt kvæg på over 30 måneder, som har undergået særlig nødslagtning, eller som ved slagtning har udvist kliniske tegn på BSE, samt stikprøver af kreaturer, der er døde på bedriften (artikel 1, stk. 1 og 2, i ovennævnte beslutning), mens anden fase også omfatter alt kvæg på over 30 måneder, der slagtes på normal vis med henblik på konsum (artikel 1, stk. 3, i ovennævnte beslutning).

(6) Sidste frist for indsendelse af programmerne var den 1. juni 2000, og på det tidspunkt var det umuligt at forudse, at testprogrammet skulle revideres.

(7) Under disse exceptionelle omstændigheder har Det Forenede Kongerige indsendt et program for overvågning af BSE, der skal godkendes ligesom de øvrige medlemsstaters programmer, og derfor må beslutning 2000/639/EF ændres i overensstemmelse hermed.

(8) Der bør også ydes EF-tilskud til testningen i overensstemmelse med anden fase af det reviderede testprogram, også selv om der ikke er forudset en sådan foranstaltning i medlemsstaternes programmer.

(9) Maksimumstilskuddet til hvert program som fastsat ved beslutning 2000/639/EF bør forhøjes, og beslutning 2000/639/EF må ændres i overensstemmelse hermed.

(10) Ifølge artikel 1, stk. 4, i beslutning 2000/764/EF kan antallet af dyr, der skal undersøges i anden testfase, tages op til revision senest den 1. juni 2001 på grundlag af antallet af undersøgte dyr og resultaterne af undersøgelserne i den indledende periode af første fase. Det må derfor også fastsættes, at EF-tilskuddet skal tages op til revision senest den 1. juli 2001.

(11) Da programmerne er vigtige for, at EF's dyre- og folkesundhedsmæssige mål kan nås, bør de udgifter, som medlemsstaterne i første fase har til indkøb af testkit og reagenser, refunderes 100 %, idet der dog er et vist maksimumsbeløb pr. testkit og pr. program.

(12) Ifølge artikel 3, stk. 2, i forordning (EF) nr. 1258/1999 skal veterinær- og plantesundhedsforanstaltninger, som gennemføres efter EF-reglerne, finansieres af Den Europæiske Udviklings- og Garantifond for Landbruget, Garantisektionen. Med hensyn til finanskontrol gælder artikel 8 og 9 i Rådets forordning (EF) nr. 1258/1999.

(13) EF-tilskuddet ydes kun, hvis de planlagte foranstaltninger gennemføres på en effektiv måde, og hvis myndighederne fremsender alle nødvendige oplysninger inden for de fastsatte tidsfrister.

(14) De i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

Bilaget til beslutning 2000/639/EF affattes som angivet i bilaget til nærværende beslutning.

Artikel 2

1. Det program for overvågning af BSE, som Østrig har indsendt, godkendes for perioden 1. januar-31. december 2001.

2. EF-tilskuddet andrager højst 197700 EUR.

Artikel 3

1. Det program for overvågning af BSE, som Belgien har indsendt, godkendes for perioden 1. januar-31. december 2001.

2. EF-tilskuddet andrager højst 171000 EUR.

Artikel 4

1. Det program for overvågning af BSE, som Danmark har indsendt, godkendes for perioden 1. januar-31. december 2001.

2. EF-tilskuddet andrager højst 321000 EUR.

Artikel 5

1. Det program for overvågning af BSE, som Tyskland har indsendt, godkendes for perioden 1. januar-31. december 2001.

2. EF-tilskuddet andrager højst 3450000 EUR.

Artikel 6

1. Det program for overvågning af BSE, som Grækenland har indsendt, godkendes for perioden 1. januar-31. december 2001.

2. EF-tilskuddet andrager højst 90000 EUR.

Artikel 7

1. Det program for overvågning af BSE, som Spanien har indsendt, godkendes for perioden 1. januar-31. december 2001.

2. EF-tilskuddet andrager højst 1136000 EUR.

Artikel 8

1. Det program for overvågning af BSE, som Frankrig har indsendt, godkendes for perioden 1. januar-31. december 2001.

2. EF-tilskuddet andrager højst 4800000 EUR.

Artikel 9

1. Det program for overvågning af BSE, som Irland har indsendt, godkendes for perioden 1. januar-31. december 2001.

2. EF-tilskuddet andrager højst 210000 EUR.

Artikel 10

1. Det program for overvågning af BSE, som Italien har indsendt, godkendes for perioden 1. januar-31. december 2001.

2. EF-tilskuddet andrager højst 2500000 EUR.

Artikel 11

1. Det program for overvågning af BSE, som Luxembourg har indsendt, godkendes for perioden 1. januar-31. december 2001.

2. EF-tilskuddet andrager højst 82500 EUR.

Artikel 12

1. Det program for overvågning af BSE, som Nederlandene har indsendt, godkendes for perioden 1. januar-31. december 2001.

2. EF-tilskuddet andrager højst 1260000 EUR.

Artikel 13

1. Det program for overvågning af BSE, som Portugal har indsendt, godkendes for perioden 1. januar-31. december 2001.

2. EF-tilskuddet andrager højst 180000 EUR.

Artikel 14

1. Det program for overvågning af BSE, som Finland har indsendt, godkendes for perioden 1. januar-31. december 2001.

2. EF-tilskuddet andrager højst 306000 EUR.

Artikel 15

1. Det programm for overvågning af BSE, som Sverige har indsendt, godkendes for perioden 1. januar-31. december 2001.

2. EF-tilskuddet andrager højst 577800 EUR.

Artikel 16

1. Det program for overvågning af BSE, som Det Forenede Kongerige har indsendt, godkendes for perioden 1. januar-31. december 2001.

2. EF-tilskuddet andrager højst 270000 EUR.

Artikel 17

Ud over de foranstaltninger, der er fastsat i de programmer, der godkendes i artikel 2 til 16, yder EF også tilskud til test, der foretages i overensstemmelse med artikel 1, stk. 3, i beslutning 2000/764/EF, forudsat at ansøgningsmedlemsstaten indsender et revideret program til Kommissionen senest den 15. juni 2001.

Artikel 18

EF-tilskuddet til de programmer, der godkendes i artikel 2 til 16, udgør 100 % af udgifterne (ekskl. moms) til indkøb af testkit og reagenser, dog højst 30 EUR pr. test, for test, der foretages i perioden 1. januar - 31. december 2001 på dyr, der er omhandlet i artikel 1, stk. 1 og 2, i beslutning 2000/764/EF.

Artikel 19

Denne beslutning tages op til revision senest den 1. juli 2001 med henblik på at fastlægge EF-tilskuddet for perioden 1. juli-31. december 2001 for de i artikel 2 til 16 godkendte programmer for test på dyr som omhandlet i artikel 1, stk. 3, i beslutning 2000/764/EF.

Artikel 20

EF-tilskuddet til de i artikel 2 til 16 omhandlede programmer ydes kun under forudsætning af, at EF's veterinærlovgivning er overholdt, og hvis:

a) de berørte medlemsstater sætter de nødvendige love og administrative bestemmelser til programmets gennemførelse i kraft senest den 1. januar 2001

b) der til Kommissionen hver fjerde måned indsendes en rapport om programmets forløb og de afholdte udgifter senest fire uger efter hver rapporteringsperiodes udløb

c) der senest den 1. juni 2002 fremsendes en endelig rapport om den tekniske gennemførelse af programmet, ledsaget af udgiftsbilag, og om resultaterne i perioden fra den 1. januar-31. december 2001

d) programmet gennemføres på en effektiv måde.

Artikel 21

Denne beslutning træder i kraft den 1. januar 2001.

Artikel 22

Denne beslutning er rettet til medlemsstaterne.

Udfærdiget i Bruxelles, den 30. november 2000.

På Kommissionens vegne

David Byrne

Medlem af Kommissionen

(1) EFT L 224 af 18.9.1990, s. 19.

(2) EFT L 160 af 26.6.1999, s. 103.

(3) EFT L 347 af 12.12.1990, s. 27.

(4) EFT L 268 af 14.9.1992, s. 54.

(5) EFT L 269 af 21.10.2000, s. 54.

(6) EFT L 305 af 6.12.2000.

BILAG

LISTE OVER PROGRAMMER FOR OVERVÅGNING AF BSE

Foreslået procentsats og EF-tilskud

>TABELPOSITION>